А.В.ПАЗНЯК: “Педагагічная прафесія мае вельмі вялікі патэнцыял, для апантаных людзей яна адкрывае шматлікія перспектывы прафесійнага росту. Гэта не толькі “быць навечна выкліканым да дошкі”. У кар’ераграме сучаснага выпускніка педагагічнага ўніверсітэта — шырокі спектр прафесій і магчымых прафесійных пазіцый: і настаўнік, і сацыяльны педагог, і псіхолаг, і педагог дадатковай адукацыі, і менеджар у сферы адукацыі, і нават міністр адукацыі! А калі паглядзець на перспектыву, то ў спісе спецыяльнасцей недалёкай будучыні — дызайнер падручнікаў, мадэратар вучэбных курсаў, цьютар, коўч, гульняпедагог, трэнер па майнд-фітнесе і іншыя. Менавіта пра гэта трэба гаварыць маладым людзям, якія стаяць на парозе прафесійнага выбару: педагагічная спецыяльнасць толькі пашырыць іх жыццёвыя перспектывы, і ў будучыні ўсё, у тым ліку ўспрыманне асабістага сацыяльнага статусу і прэстыжнасці сваёй прафесіі, будзе залежаць толькі ад іх намаганняў і дасягненняў”.